Vita:Vecsés

message: Üdv!
Szerintem Vecsés neve eléggé összefonódott a savanyúsággal illetve a képosztával, nem kéne ennek a ténynek pár sort szentelni?
thread_title:  Savanyúság 

message: Helló, kedves Szerkesztők, és más tartalmi felügyelők!
Jelenlegi munkám tárgya okán tenném fel a kérdést: Csókolom, Vecsés történetével, pl. a Steinmetz kapitánnyal mi van?
(Ez borzasztó, hogy pl. a településtörténet mennyire elhanyagolt dolog a (magyar) Wikipédián. Nem kéne kitételként megadni, hogy a cikkek alkotói legalább pár sort minden település történetéről leírjanak?)
Elég szegényes a saját forrásom is, de azért a teljesség igénye nélkül megadnék néhány adatot ide, amit egy 1960-as évekbeli, ún. "tanácsi kori" iratból szedtem ki, és néhány egyéb információt is beleírtam, amit szintén az iratanyagban találtam. (Nem szerkesztem meg, talán a cikk írója megtehetné, ha szépen kérem):
1323, 1345: első említései
1526 után a török teljesen megsemmisíti
1665: említve újra, de csak mint mint puszta
1750 körül: a gödöllői Grassalkovich Antal herceg tulajdona
1786 06. 14: Grassalkovich herceg felhívásának kelte - 50 család betelepítése a szomszédos németajkú községekből - a község innen számítja újkori történetét.
1788: községi szervezetté válik, ezt fennmaradt pecsét igazolja
1791: posta nyílik, 1794: delizsánsz (postakocsi) is érinti
1797: önálló rk. plébánia, 1800: templom, 1835: torony épül hozzá
1810 12. 22: tűzvész
1814: árvíz, az Üllő felé eső részen
1846: vízlevezető csatorna
1862 07. 30: úrbéri per egyessége - tagosítás befejezése (a Grassalkovichok időközben csődbe is mentek)
a község a Belga Bank tulajdona lesz - a kapitalista gazdálkodás kezdetei, terményeit a főváros piacaira termeli.
(valamikortól már a vasút is érinti, ez kikutatandó, és a későbbi műút kiépítése is!)
Sokan ki kis költöznek ide Budapestről: Kertekalja, Felsőtelep, Andrássy-telep, Halmi-telep kialakulása, benépesülése
(ez nem köthető konkrétan ide: 1901: a közelben Richter Gedeon megalapítja a későbbi Kőbányai Gyógyszerárugyárat, mely fontos munkaerő-telepítő tényező lesz, az ingázó munkások számára)
1911: sportegyesület
1920 körül: 3000 erdélyi menekült betelepülése
1920-as évek: artézi kút, villany, kultúrház
1925: polgári fiúiskola
1930: munkásotthon
Goldmann György szobrászművész, munkásmozgalmi mártír (1904-1945), a későbbi szocialista korszakban emlékének ápolása Vecsés számára fontos
1939: ferihegyi repülőtér építése megkezdődik a szomszédságban, vecsési gazdálkodók földjeit is igénybe véve, a község számára is fontos munkahely-teremtő (a háború után is, és főleg a 60-as évektől, a nemzetközi turizmus kiszélesítésével közforgalom-befolyásoló, gazdasági tényező, újabb lakosok beköltözését hozva magával)
1944. 11. 02-től két hónapig a frontvonalban, teljesen elpusztul, alig pár százan maradnak
1944. 12. 24: steinmetz miklós kapitány, szovjet parlamenter gyanúsnak vélhető halála
1945 után a németek nagy részének kitelepítése innen is
Fontos gazdasági tényező a Ferihegy MGTSZ megalakulása (időpontja szintén kikutatni való)
1956-os események a községben ???
nagyközséggé válás időpontja (momentán ez sincs meg)
várossá válás időpontja (szintén kéne)
Bocs, ha nem ellenőrizhető, nem tudom felmutatni az okiratokat, de ha tudjátok, ellenőrizzétek ...
Darksider voltam, szeva'
thread_title:  Történelem 

message: Vecséssel kapcsolatban több beírás téves.
* 1. Molnár Imre nem lehetett a FIDESz - KDNP jelöltje, mert 1990-ben Vecsésen nem volt KDNP. Molnár Imre a MDF- Kisgazdapárt jelöltje volt.
* 2. Második ciklusban 1994-1998-ig Molnár Imre mint független jelölt nyert.
* 3. 1998-2002-ig Bükk László volt a polgármester Fidesz-KDNP-Ipartestület.
* 4. 2002-2006-ig Bükk László Fidesz-KDNP- MDF jelöltjeként volt polgármester.
* 5. 2006-napjainkig Szlahó Csaba Fidesz-KDNP jelöltjeként.
A Vecsés címere leírása pontatlan. Vecsés címere. Csücskös talpú pajzs, színe kobaltkék, melyet függőleges hasítás és vízszintes vágás négy részre oszt.. Ez a pajzsot négy részre osztja, amely a négy településrészt szimbolizálja. Ezek:Falu, Felső-telep, Andrássy-telep, Halmi-telep. A négy településrészt elválasztó hasítást és vágást egy- az összetartozást szimbolizáló pajzs fogja össze(szívpajzs), amelyben ezüst, vagy arany V betű a község nevének kezdőbetűje.
Kérem a leírásban a pontosításokat beírni!
Vecsés, 2019. június 23.
Tisztelettel, Gál István
thread_title:  Pontatlanságok